Waalke van Borssum Waalkes

Waalke van Borssum Waalkes (Goaiïngaryp, 9 april 1818 – dêre, 12 novimber 1866) wie in herfoarme dûmny, oersetter en deiboekskriuwer. Hy kaam út in laach dat fan Eastfryske oarsprong wie, en syn âlden wiene dû. Pieter van Borssum Waalkes (1795-1881) en Gesina Catherina Tenckinck. Yn Grins studearre er fan 1835 ôf oan 'e universiteit teology en âlde letteren. Fan 1844 oant syn dea wied er predikant te Gau. Hy wie net troud.

Van Borssum Waalkes beskôge himsels as in learling fan Louis Gerlach Pareau, in fertsjintwurdiger fan de Grinzer rjochting. Troch syn modernistyske opfettings kaam er mear as ienris yn oanfarring mei de konservativere leden fan syn gemeente. As predikant lei er him ta op 'e kategeze, mar dêrnjonken wied er in fûleindich strider foar de ynfiering fan it Frysk as tsjerketaal, en hy sette om 1860 hinne as earste it Evangeelje fan Markus oer nei it Frysk. Hy wie gjin begenedige sprekker. Syn deiboek, dat er mei ûnderbrekkings byhold fan 1840 oant 1853, toant him ûnwis yn syn leauwensoertsjûgings, mar oprjocht sykjende.

Wurk
 Da Godstyding Bescreauwn trog Marcus, (oers. W. van Borssum Waalkes), ±1860.
 It Evangeelje neffens Markus Forfryske: Yn de Hjoeddeiske Stavering Oerbrocht (werprintinge oers. W. van Borssum Waalkes mei ynlieding troch P. de Clercq), Snits, 1912.
 Dagboek (yn bewarring by Tresoar).

 Literatuer 
 , Waalke van Borssum Waalkes (1818-1866) en syn oersetting fan it evangeelje fan Markus. Ferlike mei oare Fryske evangeelje-oersettingen benammen út 'e njoggentjinde iuw troch Hindrik Brouwer. Fryske Akademy Leeuwarden/Ljouwert 1997. Akademy-nummer 847. ISBN 9 06 17 18 473. 477 s.

Kategory:Frysk predikant
Kategory:Frysk deiboekskriuwer
Kategory:Frysk oersetter
Kategory:Bibeloersetter
Kategory:Oersetter nei it Frysk
Kategory:Frysk taalaktivist
Kategory:Frysk persoan fan Eastfrysk komôf
Kategory:Persoan berne yn Goaiïngaryp
Kategory:Persoan stoarn yn Goaiïngaryp
Kategory:Persoan berne yn 1818
Kategory:Persoan stoarn yn 1866